Uldis Grasis

Uldis Grasis (dzimis 1939) ir latviešu folkmūziķis.

 Dzīvesgājums 
Dzimis 1939. gada 21. maijā Rudbāržu Oskara Kalpaka pamatskolas pārziņa Teodora Voldemāra Graša un viņa sievas Elzas, dzimušas Bolšteinas, ģimenē. Jaunākais brālis Austris Grasis un māsa Sarmīte. 1944. gadā kopā ar ģimeni devās bēgļu gaitās uz Vāciju, kur dzīvoja Ingolštates un Šleisheimas DP nometnēs, no 1951. gada Minhenē. Mācījās Ingolštates latviešu skolā un dažādās vācu skolās. 1963. gadā pabeidza mācības Minsteres latviešu ģimnāzijā.

Studēja vēsturi un žurnālistiku Minsteres Vestfāles universitātē, tad strādāja Upsālas Universitātes bibliotēkā Zviedrijā (1964—1970). 1970. gadā pārcēlās uz dzīvi Vācijā, strādāja par fotogrāfu modes žurnālā "Burda", absolvēja Bavārijas Valsts fotoskolu (1974). Kopā ar brāli Austri Grasi spēlēja rokmūzikas grupā "Saules brāļi", vēlāk nodibināja duetu "Brāļi Graši", uzstājās koncertos, ELJA kongresos, 3. Eiropas Latviešu dziesmu svētkos Ķelnē (1973) u.c.
No 1970. gadu vidus uzstājās solo, pats sacerēja un aranžēja tekstus un melodijas, 1978. gadā ieskaņoja autorplati.
1983. gadā kopā ar brāli Austri devās turnejā uz Austrāliju, piedalījās plates "Piltenes prāģeri" un "Brāļi Graši-2" ieskaņošanā, 1990. gados vairākkārt koncertēja Latvijā.literatura.lv

 Literatūra 
 Brāļi Graši koncertu turnejā. Laiks, 1974. 31. VIII;
 Sūrmane B. Div` bāliņi dzied. Laiks, 1974. 14. IX;
 Brāļi Graši dzied Toronto. Latvija Amerikā, 1974. 21. IX;
 Uldis Grasis atbild Rolfam Ekmanim. Jaunā Gaita, 232, 2003 III, 49. lpp.;
 Celle M. Prieks par Grašiem. Laiks, 2007. 13. I.

 Atsauces 

Kategorija:1939. gadā dzimušie
Kategorija:Kuldīgas novadā dzimušie
Kategorija:Trimdas latvieši
Kategorija:Latviešu folkloristi